
Da li se smije piti stojeći ?


* 
* 
* 
* 
* 
* 
* 
* 
* 
* 

 

Da li se smije piti stojeći ?
=============================

 

Enes, radijallahu anhu, prenosi da je Vjerovjesnik, sallallahu alejhi ve sellem, zabranio da čovjek pije stojeći.269


Katada kaže da su upitali Enesa: “A šta je s jedenjem?” “To je gore i odvratnije”, odgovorio je.


Ebu Seid el-Hudri, radijallahu anhu, pripovijeda da je Allahov Vjerovjesnik, sallallahu alejhi ve sellem, zabranio da se pije stojeći.270


Ebu Hurejra, radijallahu anhu, prenosi da je Allahov Poslanik, sallallahu alejhi ve sellem, rekao: “Neka niko od vas ne pije stojeći, a ko zaboravi neka povrati ono što je popio. “271


Propisi u vezi s poglavljem :


Prvo, imami El-Buhari i Muslim te neki drugi muhadisi zabilježili su predanja u kojima se kaže da su Ibn Abbas, Alija b. Ehu Talih i Ibn Omer, radijallahu anhum, pili stojeći, te da su vidjeli Vjerovjesnika, sallallahu alejhi ve sellem, kako to čini.


Drugo, hadisi koji zabranjuju da se pije stojeći nejasni su nekim učenjacima, a neki su se čak osmjelili da ih proglase slabim. Međutim, niti su nejasni, niti su slabi. Islamski učenjaci tim naoko oprečnim predanjima pristupaju na različite načine, pa neki kažu da se hadisima u kojima se dozvoljava pijenje stojeći, daje prednost jer su jači i pouzdaniji od onih u kojima se isto to zabranjuje. Dotle neki drugi učenjaci tvrde da su hadisi koji zabranjuju pijenje stojeći, derogirani – derogirati su ih hadisi koji to dopuštaju, a dokaz tome je praksa pravednih halifa, kao i većine ashaba i tabiina. Ibn Hazm kaže sasvim suprotno ovim učenjacima, te tvrdi da pijenje stojeći, potpada pod osnovu da je dopušteno ono za šta ne postoji dokaz da je zabranjeno, ali su istu tu osnovu, ovdje, obesnažiti hadisi u kojima se pijenje u tom položaju, zabranjuje. Prema Ibn Hazmu, to je tako, a onaj ko tvrdi suprotno mora podastrijeti dokaz. Ima i onih učenjaka koji su rekli da se pijenje u stojećem položaju odnosi na hodanje, a neki su pak rekli da se to odnosi na onoga ko prije pijenja ne spomene Allahovo ime. l, na kraju, tu su učenjaci koji kažu da hadisi u kojima se zabranjuje pijenje stojeći, iziskuju pokuđenost toga čina, jer jePoslanik, sallallahu alejhi ve sellem, pio stojeći i tim svojim postupkom pokazao da je to dozvoljeno. A preče je uskladiti sve dokaze, nego jedne od njih proglasiti nevažećim. Pa ipak, kažemo da je sljedeći način najbolji: hadisi u kojima se zabranjuje pijenje stojeći, svojim vanjskim značenjem ukazuju da je to zabranjeno (pogotovo ako uzmemo u obzir da su u njima upotrijebljeni izrazi koji ukazuju na zabranu, i da šejtan pije s čovjekom koji pije stojeći, i naredba da takva osoba povrati ono što je popila), a dotle su hadisi u kojima se dopušta pijenje stojeći – Poslanikovi, sallallahu alejhi ve sellem, postupci; prednost se daje riječima nad postupcima i postupak podilazi pod mogućnost postojanja specifičnosti, tj. moguće je da je Poslanik, sallallahu alejhi ve sellem, bio primoran da stoji dok pije, da li zbog skučenosti prostora ili zato što je mješina bila okačena, što je vjerovatnije. Što se ostalih pristupa tiče, u njima postoje izvještačenost i pretjerivanje, a posebno pozivanje na derogaciju. Derogaciji se ne pristupa ako postoji mogućnost usklađenja naoko oprečnih dokaza; uostalom, postupak ne može derogirati riječi. A Allah najbolje zna.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


